text:
                              højesterets dom
                       afsagt torsdag den 24. november 2011
sag 28/2009
(1. afdeling)
servier danmark a/s
(advokat georg lett)
mod
a
(advokat ole møller jespersen, beskikket)
i tidligere instans er afsagt dom af østre landsrets 18. afdeling den 19. januar 2009.
i pådømmelsen har deltaget fem dommere: poul søgaard, jytte scharling, marianne højgaard
pedersen, vibeke rønne og hanne schmidt.
påstande
appellanten, servier danmark a/s, har påstået frifindelse.
indstævnte, a, har påstået stadfæstelse.
supplerende sagsfremstilling
under østre landsrets behandling af sagen udskilte landsretten spørgsmålet om forældelse til
forlods særskilt behandling. landsretten fandt ved kendelse af 4. oktober 2002 (gengivet i
ufr 2003 s. 222), at lov om produktansvar og dermed denne lovs forældelsesregel i § 14 ikke
finder anvendelse i denne sag, ligesom landsretten fandt, at as krav ikke kan anses for at være
forældet. landsrettens begrundelse er sålydende:
       ”det bemærkes indledningsvis, at retten i overensstemmelse med sagsøgers procedure
       først har taget stilling til, om lov om produktansvar finder anvendelse i denne sag. vi-
       dere bemærkes, at sagsøgte har frafaldet sit anbringende om, at forældelse er indtrådt
       efter lov om forældelse af 1908.
                                               - 2 -
      retten lægger vægt på, at isomeride efter det oplyste blev markedsført fra den 15. juni
      1987, og at sagsøgeren må anses for at have indtaget de 120 kapsler isomeride, der
      fulgte af de to første ordinationer, som sagsøgeren fik den 21. oktober 1988 og den 30.
      marts 1989, inden lov om produktansvar trådte i kraft den 10. juni 1989. efter de fore-
      liggende oplysninger finder retten videre, at oplysningerne i artiklen af 8. december
      1997 i ”videnskab og praksis – lægemiddelinformation” om, at producenten, les la-
      boratoires servier, i september 1997 trak isomeride tilbage på global basis, må ses som
      udtryk for, at indtagelse af isomeride kunne fremkalde bivirkninger, herunder hjerte-
      klapfejl. retten lægger herefter til grund, at præparatet isomeride, fra det blev markeds-
      ført første gang, har været behæftet med de bivirkninger, der medførte, at det blev truk-
      ket tilbage i 1997. landsretten finder derfor, at præparatet isomeride, som sagsøgeren
      indtog, blev bragt i omsætning, inden lov om produktansvar trådte i kraft. efter § 17,
      stk. 2, i lov om produktansvar finder loven derfor ikke anvendelse i denne sag, og der
      foreligger følgelig ikke forældelse efter lovens § 14 …”
retslægerådet har i en udtalelse af 15. februar 2011 besvaret en række supplerende spørgsmål
(spørgsmål 28-32) således:
      ”spørgsmål 28:
      ad spørgsmål 1: det anføres, at der i 1997 første gang rapporteredes en sammenhæng
      mellem indtagelse af slankemidler som dexfenfluramin og hjerteklapfejl.
     (a)     tænkes der hermed på rapporten fra connolly hm et al. som nævnt i spørgsmål
             17?
     (b)     kan det bekræftes, at der før offentliggørelsen af den artikel i august 1997 ikke
             var nogen mistanke om risiko for hjerteklapfejl i forbindelse med indtagelsen af
             dexfenfluramine?
      ja.
      det kan bekræftes, at der ikke før 1997 er rapporteret vigtige data om en sammenhæng
      mellem indtagelse af dexfenfluramine og hjerteklapfejl.
      spørgsmål 29:
      ad spørgsmål 6: svaret på dette spørgsmål har givet anledning til forvirring, idet der
      anføres ”slankemidlerne blev mistænkt for at kunne medføre pulmonal hypertension i
      midten/slutningen af 1990’erne”. denne sag angår imidlertid ikke pulmonal hyperten-
      sion men alene hjerteklapfejl, og spørgsmålet angik da også alene hjerteklapfejl.
     (a)     retslægerådet bedes derfor oplyse, hvornår der første gang var en videnskabelig
             begrundet mistanke om årsagssammenhæng mellem indtagelse af fenfluramin
             sammen med phentermin og hjerteklapfejl.
     (b)     var det ved fremkomsten af den tidligere omtalte artikel af connolly hm et al. i
             august 1997?
                                         - 3 -
(c)    kan det bekræftes, at rapporter, der angår en videnskabelig begrundet mistanke
       om årsagssammenhæng mellem indtagelse af dexfenfluramin og hjerteklapfejl,
       ligger senere i tid end den artikel af conolly hm et al fra august 1997.
(d)    i svaret anfører retslægerådet ”slankemidlerne blev mistænkt for at kunne med-
       føre pulmonal hypertension i midten/slutningen af 1990’erne og den første helt
       centrale videnskabelige rapport fremkom i 1997”. angik denne rapport pulmonal
       hypertension. i bekræftende fald ønskes rapportens identitet angivet.
pulmonal hypertension kan medføre pulmonal- og trikuspidalklapinsufficiens (insuffici-
ens af de højresidige hjerteklapper) sekundært til tryk- og volumenbelastning af højresi-
dig hjertehalvdel. hjerteklapfejlene i aktuelle sag er venstresidig og kan derfor ikke
være forårsaget af pulmonal hypertension.
ad (a+b):
besvarelse af de stillede spørgsmål kræver definitioner af begreberne "videnskabelig
begrundet mistanke”, ”årsagssammenhæng” samt det underliggende begreb ”lægemid-
delbivirkning”.
ved en lægemiddelbivirkning forstås en uønsket virkning/tilstand af et lægemiddel. i
denne sammenhæng skal det noteres, at i en given situation er det meget sjældent, at den
specifikke uønskede virkning/tilstand udelukkende optræder i forbindelse med indta-
gelse af det specifikke lægemiddel, idet sådanne kan optræde spontant – det vil sige
uden sammenhæng til lægemiddelindtagelse.
vurderingen af en sammenhæng mellem et givet lægemiddel og en given ønsket virk-
ning/tilstand bygger derfor på en vurdering af forholdet mellem frekvensen hos ekspo-
nerede versus ikke-eksponerede personer. vurderingen foretages på gruppebasis, og det
er oftest ikke muligt med stor sikkerhed at fastslå, om en enkelt patients uønskede virk-
ning/tilstand er spontant forekommende eller forekommer på grund af eksponering for
lægemidlet.
de klassiske kriterier (austin bradford hill) for årsagssammenhæng er sjældent opfyldt
for lægemidlers bivirkninger. oftest begrundes årsagssammenhæng mellem en bivirk-
ning og et lægemiddel som en højere forekomst i en eksponeret gruppe i forhold til en
ueksponeret gruppe, oftest i interventionsundersøgelser eller i epidemiologiske under-
søgelser, vurderet ud fra statistiske overvejelser.
begrebet ”videnskabelig begrundet mistanke” er ikke et veldefineret begreb, men kan
dække over en række forskellige typer af videnskabelige argumenter, som for eksempel
epidemiologiske sammenhænge som angivet i forrige afsnit, eller argumenter der byg-
ger på fysiologiske/patofysiolo-giske forhold.
i den aktuelle sag vedrørende dexfenfluramin er der i begyndelsen af 1990’erne fore-
slået en sammenhæng mellem pulmonal hypertension og eksponering for dexfenflura-
min. pulmonal hypertension anses for en risikofaktor for udvikling af hjerteklapfejl.
dette begrunder en mistanke om sammenhæng mellem dexfenfluramin og hjerteklap-
fejl, men kan ikke anses for tilstrækkeligt til at etablere en årsagssammenhæng. i epi-
demiologiske undersøgelser optræder hjerteklapsygdom i omkring 1,9 % til 3,5 % hos
ubehandlede personer og synes at stige med cirka 50 % hos behandlede. disse data er
dog behæftet med stor usikkerhed og talrige muligheder for bias, og de kan ikke fortol-
kes på en enkel måde. connely’s artikel fra new england journal of medicine 28. aug.
                                         - 4 -
1997 beskriver 24 tilfælde af hjerteklapfejl med et udseende, som svarer til de foran-
dringer, der er fundet associeret til sygdommen carcinoid syndrom eller til ergotamin
anvendelse, og rejser for første gang en alvorlig mistanke om en sammenhæng mellem
fenfluramin og udvikling af hjerteklapsygdom. sammenholdt med efterfølgende under-
søgelser kan det konkluderes, at der er en tilstrækkelig dokumenteret association mel-
lem fenfluramin og hjerteklapslidelse til, at det nøje bør overvejes, om fordel/ulempe
forholdet ved behandlingen med fenfluramin berettiger dets generelle anvendelse. det
er dog ikke muligt at slutte hos en enkelt patient, at en forekommende hjerteklapslidelse
med sikkerhed er forårsaget af en behandling med den type stoffer, men blot at dette
kan være sandsynligt. denne viden er således etableret efter 1997, det kan dog ikke
fastslås med sikkerhed, hvornår denne viden må anses for at være udbredt i en sådan
grad, at den kan forventes hos den almindelig praktiserende læge.
ad (c):
det er korrekt at rapporter, der med rimelig sikkerhed skaber videnskabelig mistanke
om en sammenhæng mellem indtagelse af dexfenfluramin og hjerteklapslidelse, er of-
fentliggjort i tiden efter august 1997, og dermed efter udskrivelse af isomeride (dexfen-
fluramin) til a, som skete i perioden 21.10.88 til 20.09.94.
ad (d):
se svar på spørgsmål (a+b). den centrale videnskabelige artikel er connely new eng-
land of medicine 28. aug. 1997.
spørgsmål 30:
ad svaret på spørgsmål 15 og 16:
(a)    i disse svar omtales fundene under de histologiske undersøgelser af as opererede
       hjerteklapper. minder fundet ved denne undersøgelse om de forandringer, som er
       beskrevet i artiklen af connolly hm et al eller andre af de i svaret på spørgsmål
       17 nævnte forfattere, og som formodes at være forårsaget af fenfluramin eller
       dexfenfuramin?
(b)    kan fundet ved den histologiske undersøgelse af as hjerteklapper på nogen måde
       beskrives som ”glistening white thickened tethered leaflets” samt ”stuck-on ap-
       pearance of plague on leaflets”.
(c)    skal svaret på spørgsmål 15 og 16 forstås således, at intet tyder på, at årsagen til
       hjerteklapfejlen er indtagelse af dexfenfluramine?
(d     retslægerådet anmodes om i tilslutning til besvarelsen af spørgsmål 30a, b og c
       om at beskrive, hvori den histologiske undersøgelse der er foretaget af as opere-
       rede hjerteklap bestod, samt oplyse hvorvidt man ved den skete histologiske un-
       dersøgelse ville kunne konstatere de forandringer, herunder de belægninger som
       er beskrevet i artiklen af connelly hm et al. eller andre af de i svaret på spørgs-
       mål 17 nævnte forfattere.
(e)    retslægerådet anmodes om at oplyse, hvorvidt det kan udelukkes, at der er en
       tidsmæssig sammenhæng mellem en eventuel konstateret hvis glinsende belægning
       på de undersøgtes hjerteklapper og en kort forud for de pågældendes operation,
       og dermed hjerteklappernes undersøgelse, stor indtagelse af fenfluramin eller
                                         - 5 -
      dexfenfluramin, således at der ikke vil findes samme belægning hos patienter der
      nok har indtaget fenfluramin eller dexfenfluramin, men over en længere periode
      forud for hjerteoperationen og i den forbindelse foretagne undersøgelse af hjerte-
      klapperne.
ad (a og b):
as opererede hjerteklapper beskrives makroskopisk:
aortaklappen: klapvævet svarende til den frie rand virker fortykket, men der er ikke
påvist ekskrescencer.
mitralklappen: klapvævet synes noget fortykket, men uden forkalkninger.
mikrospopisk beskrivelse:
aortaklappen: der findes kølleformet fibrøs fortykkelse, der er ikke karproliferation,
granulomer eller ekskrescencer på overfladen. ingen tegn/sikre holdepunkter for tidli-
gere febris rheumatica (gigtfeber) eller tidligere inflammatoriske forandringer. derimod
findes den fibrøse fortykkelse af klappens frie rand forenelig med følger efter insuffici-
ens. mitralklappen udviser samme forandringer, også forenelige med insufficiens.
svaret på spørgsmålet må derfor være, at der er ligheder, men ikke overensstemmelse
mellem beskrivelserne.
ad (c):
som anført i besvarelse af spørgsmål 29 (a+b) kan der med rimelig videnskabelig sik-
kerhed antages at være en sammenhæng mellem dexfenfluramin-indtagelse og udvik-
ling af hjerteklapsygdom for grupper af patienter. da hjerteklapsygdom optræder uden
eksposition for dexfenfluramin, og da de patologiske og histologiske forandringer ikke
er specifikke, er det vanskeligt at udtale sig om en kausal sammenhæng hos en enkelt
patient. det er ikke muligt at beregne en risiko for given enkelt patient for en spontan
udvikling eller for en dexfenfluramin induceret udvikling af hjerteklapsygdom, idet det
blot kan udtales, at en eksposition gør det til en mulighed.
degenerativ aorta- og mitralklapsygdom er de hyppigste forekommende hjerteklapsyg-
domme. hos yngre patienter er årsagen oftest medfødte abnormiteter i form af en bi-
cuspid (2-fløjet) aortaklap og mitralprolaps eller betinget af febris rheumatica (gigtfe-
ber), mens årsagen hos ældre er degeneration og sklerose. i den aktuelle sag var sagsø-
ger relativ ung (47 år) på operationstidspunktet (19.02.93). operationsrapporten beskri-
ver ingen medfødte abnormiteter (aortaklappen var trikuspid (3-fløjet)), men nogen
fortykkelse og atheromatose (åreforkalkning). tilsvarende beskriver den histologiske
undersøgelse fibrøs fortykkelse af både aorta- og mitralklappen. fraværet af kongenit
hjertesygdom og aldersbetinget klapsklerose rejser mistanke om eksogen årsag til val-
vulopatierne, men der forligger ingen entydig sammenhæng med indtagelsen af isome-
ride.
ad (d):
den histologiske undersøgelse bestod i mikroskopisk undersøgelse af de bortopererede
dele af hjerteklapperne. der er i svaret ikke angivet, hvilke farvemetoder der er anvendt.
beskrivelsen af as hjerteklappers makroskopiske og mikroskopiske udseende har visse
ligheder, men ikke fuld overensstemmelse med de forandringer, der er beskrevet i con-
nolly et al. i 1997. se endvidere svar på spørgsmål 30 (a+b).
                                         - 6 -
ad (e):
det kan ikke antages, at der er en sådan tidsmæssig sammenhæng. forandringerne vil
efter deres opståen være permanente, vil ikke forsvinde, og vil kun kunne udvikle sig
yderligere.
spørgsmål 31:
ad spørgsmål 7 og 23:
(a)    svarene giver anledning til forvirring. særligt bemærkes, at den i svaret på 23.3.
       opgivne hjemmeside er oprettet af de skadelidtes repræsentant i erstatningssagen.
       derfor spørges, om retslægerådet kan tilslutte sig iungs beskrivelse af årsagerne
       til hjerteklapfejl i europa (european heart journal (2003) 24, 1231-1243og la
       revue du praticien, vol. 59 20. feb. 2009, side 173, særligt side 175 venstre ko-
       lonne nederst)?
(b)    har retslægerådet nogen kommentarer til, at den førstnævnte artikel ikke nævner
       fenfluramin eller dexfenfluramin som mulige årsager til hjerteklapfejl i europa,
       og den anden artikel kun anfører det som en marginal årsag, i betragtning af at
       antallet af patienter, der har brugt dexfenfluramine ifølge servier indtil 1997, ud-
       gør ca. 10.000.000.
ad (a):
de to citerede artikler omhandler identiske data (la revue du practicien 89, 2: 173-7,
2009; eur heart j 24: 1231-43, 2003). der er tale om en opgørelse fra 2001 i europa,
hvor den væsentligste konklusion er, at hjerteklapfejl er underdiagnosticerede. der refe-
reres til lægemiddelrelaterede hjerteklapfejl uden publikationsreferencer eller data.
retslægerådet finder ikke, at denne artikel har relevans for den aktuelle problemstilling,
udover at den viser en frekvens på 2½ % i en udvalgt europæisk befolkning, som ikke
kan antages at være repræsentativ for patienter med lægemiddeleksposition, som frem-
hævet af forfatterne under ”limitations”. kriterierne for associationerne til mulige årsa-
ger er brede og inkluderer ikke udsættelse for lægemidler. retslægerådet vurderer, at
disse artikler ikke bidrager med viden om årsagssammenhæng mellem slankemidler og
hjerteklapsygdom.
ad (b):
se svar på spørgsmål 31 (a).
spørgsmål 32:
ad spørgsmål 5 og 27:
(a)    gælder svaret på spørgsmål 27 alene dihydroergotamine eller gælder svaret
       ergotaminer i almindelighed?
(b)    er retslægerådet uenig i konklusionerne i prescrire international december
       2002, vol. 1 no. 62, p. 186 (fibrosis due to ergot derivatives), hvorefter ergotami-
       ner brugt mod migræne kan være årsag til mitralinsufficiens. i bekræftende fald
       ønskes en nærmere redegørelse herfor med henvisning til relevante rapporter og
       lægefaglig litteratur.
                                           - 7 -
 (c)    er retslægerådet uenig i konklusionerne i stephen e. kimmel et al (the american
        journal of cardiology, vol. 84, august 1, 1999, p. 304) når der anføres brug af
        ergotaminer som mulig alternativ skadesårsag til hjerteklapfejl hos patienter, der
        bruger dexfenfluramin. i bekræftende fald ønskes en nærmere redegørelse herfor
        med henvisning til andre relevante rapporter eller lægefaglig litteratur.
(d)     retslægerådet oplyser ikke at være bekendt med, at der skulle foreligge rapporter
        over en sammenhæng mellem indtagelse af dihydroergotamin og klapfejl. har
        retslægerådet taget f.eks. følgende artikler i betragtning 1- creutzig a. ergota-
        min-induzierte herzklappenfibrosierung und koronarmikroangiopathie? dtsch
        med wochenschr 1992; 118 : 136, 2- faber l. ergotamin-induzierte herzklap-
        penfibrosierung. dtsch med wochenschr 1993; 118 : 205, 3- schachter m. ima-
        ges in medicine. cardiac valvulopathy. hospital medicine 2005; 66(4) : 228.?
 (e)    kan retslægerådet udelukke, at indtagelsen af dihydroergotamin er årsagen til as
        hjerteklapfejl i betragtning af tidspunkterne for as indtagelse af dihydroergota-
        min, jf. vedlagte oversigtsbilag?
 (f)    såfremt retslægerådet ikke kan udelukke, at dihydroergotamine er årsagen til as
        hjerteklapfejl, ønskes det oplyst, om det fortsat er retslægerådets vurdering, at det
        næppe er sandsynligt at der er nogen sammenhæng.
 ad (a):
 lægemidler af ergotamin-familien er under mistanke for at kunne inducere fibrose, her-
 under også fibrose i hjertet. de videnskabelige data, der er tilgængelige for stoffet di-
 hydroergotamine, er ikke tilstrækkelige til at afgøre, hvorvidt der er en sikker årsags-
 sammenhæng mellem dihydroergotamine og udviklingen af hjerteklapsygdom.
 ad (b):
 prescrire international publicerer oversigter og informationsartikler, som er beregnet på
 at vejlede læger i brug af lægemidler. i videnskabelig sammenhæng rangerer den viden-
 skabelige evidens meget lavt. de videnskabelige data, der er fremført for stoffet di-
 hydroergotamine er ikke tilstrækkelige til at afgøre, hvorvidt der er en sikker årsags-
 sammenhæng mellem dihydroergotamine og udviklingen af hjerteklapsygdom.
 ad (c):
 kimmels artikel (am j cardiol 84:304,1999) beskriver en enkelt patient med hjerte-
 klapfejl, som har været eksponeret for ergotamin, og en sammenhæng må betragtes som
 en uafklaret hypotese.
 ad (d):
 de fremførte artikler (creutizig a deutsch med wochenschr 1992, 118:136 og schac-
 ter m hospital medicine 66:228, 2005) er begge videnskabelige korrespondancer uden
 originale data og dermed uden videnskabeligt bidrag til at be- eller afkræfte de opstil-
 lede hypoteser.
 ad (e-f):
 as problemer med hjertet blev første gang konstateret den 04.12.91. a fik ordineret di-
 hydroergotamine i perioden den 16.11.90 til den 21.04.92. a har rygning og overvægt
 som risikofaktorer for udvikling af degenerative sygdomme, herunder hjerteklaplidelse.
                                                - 8 -
      der findes ikke videnskabelige data som med større sikkerhed kan afklare hypotesen,
      om dihydroergotamine kan være årsag til udvikling af hjerteklaplidelse. da as hjerte-
      klaplidelse er påvist efter udsættelsen for dihydroergotamine kan det ikke udelukkes, at
      denne kan skyldes dihydroergotamin, men i betragtning af, at det ikke er afklaret om di-
      hydroergotamin kan være årsag til hjerteklaplidelse, og da der er multiple andre mulige
      årsager til hjerteklaplidelse, må det anses for mindre sandsynligt, at dihydroergotamin
      kan være årsag til as hjerteklaplidelse.”
anbringender
parterne har i det væsentlige gentaget deres anbringender for landsretten om defekt, udvik-
lingsskade og årsagssammenhæng.
servier danmark har vedrørende spørgsmålet om forældelse anført, at as krav om erstatning
er forældet efter den dagældende § 14 i lov om produktansvar. denne lov finder kun anven-
delse, såfremt det produkt, der har forvoldt skade, er bragt i omsætning af producenten efter
lovens ikrafttræden, jf. lovens § 17, stk. 2. overgangsbestemmelsen må forstås sådan, at det
afgørende for lovens anvendelse er tidspunktet, hvor det enkelte produkt, der har forvoldt den
konkrete skade, er bragt i omsætning. det kan ikke være afgørende, hvornår isomeride som
generisk produkt blev bragt i omsætning i danmark første gang, hvilket skete den 15. juni
1987. a har indtaget isomeride både før og efter lovens ikrafttræden den 10. juni 1989. det
må imidlertid antages, at den skade på as hjerteklapper, som isomeride eventuelt måtte have
forårsaget, i givet fald ikke er forårsaget af de to ordinationer, der skete forud for den 10. juni
1989, men af produkter, der er bragt i omsætning senere.
kravet må herefter anses for at være forældet efter den 3-årige forældelsesfrist i § 14 i pro-
duktansvarsloven. forældelsesfristen begyndte at løbe, da a fik eller burde have fået kend-
skab til skaden/defekten og til vedkommende producents navn eller opholdssted. hun fik
kendskab til skaden senest i 1993, hvor hun blev opereret, og den 18. december 1997 under en
konsultation hos sin læge fik hun oplysning om en mulig sammenhæng mellem hendes hjerte-
sygdom og indtagelsen af isomeride. producentens navn og opholdssted var hende bekendt
fra emballagen til isomeride. forældelsesfristen var således udløbet, da a indgav stævning i
sagen den 27. december 2000.
a har hertil anført bl.a., at hendes krav ikke kan anses for at være forældet efter § 14 i lov om
produktansvar. det må vedrørende spørgsmålet om forældelse lægges til grund, at det generi-
                                              - 9 -
ske produkt isomeride blev markedsført fra den 15. juni 1987, og at produktet hele tiden har
været behæftet med den defekt, der er beskrevet af retslægerådet. isomeride er således bragt i
omsætning, før loven om produktansvar trådte i kraft den 10. juni 1989. det følger heraf, at
forældelsesspørgsmålet ikke skal afgøres efter produktansvarsloven, men efter reglerne i
1908-loven om forældelse.
subsidiært har a anført, at kravet ikke kan anses for forældet efter produktansvarslovens § 14,
fordi den 3-årige forældelsesfrist først begyndte at løbe fra marts 1998, hvor hun fik tilstræk-
kelige oplysninger om producenten og producentens adresse til at kunne anlægge sagen.
højesterets begrundelse og resultat
efter § 17, stk. 2, i lov om produktansvar gælder loven ikke, såfremt det produkt, der har for-
voldt skade, er bragt i omsætning af producenten inden lovens ikrafttræden. overgangsbe-
stemmelsen må under henvisning til definitionen af begrebet produkt i § 3 forstås således, at
det afgørende er, om det enkelte produkt er bragt i omsætning efter lovens ikrafttræden. lov
om produktansvar finder derfor anvendelse på de præparater, der er bragt i omsætning efter
lovens ikrafttræden den 10. juni 1989.
isomeride, der indeholder dexfenfluramin, var et godkendt lægemiddel, der siden 1985 og
indtil tilbagekaldelsen i september 1997 var blevet solgt i en række lande. efter retslægerå-
dets besvarelse af navnlig spørgsmålene 29 a og b og 30 c kan der med rimelig videnskabelig
sikkerhed antages at være en sammenhæng mellem indtagelse af dexfenfluramin og udviklin-
gen af hjerteklapsygdomme for grupper af patienter. efter besvarelsen af navnlig spørgsmå-
lene 1, 28 og 29 c må det imidlertid lægges til grund, at der ikke i tiden forud for august 1997
forelå oplysninger, der med rimelig sikkerhed skabte videnskabelig mistanke om en sådan
sammenhæng. højesteret finder det herved godtgjort, at det på grundlag af den objektive vi-
denskabelige og tekniske viden på det mest avancerede niveau ikke før dette tidspunkt var
muligt at opdage defekten ved isomeride.
servier danmark a/s har herefter ført bevis for, at der foreligger en udviklingsskade, som
producenten ikke er ansvarlig for, hverken efter produktansvarslovens § 7, stk. 1, nr. 4, eller
efter det i retspraksis udviklede produktansvar. da servier danmark endvidere ikke har udvist
                                              - 10 -
selvstændigt ansvarspådragende forhold, er der således ikke grundlag for at pålægge selskabet
erstatningspligt over for a.
højesteret bemærker i øvrigt, at der efter retslægerådets besvarelse af navnlig spørgsmål 30
a-c og 32 e og f er flere mulige årsager til as hjerteklaplidelse.
højesteret tager herefter servier danmarks påstand om frifindelse til følge.
sagsomkostningerne for landsret og højesteret er fastsat til 204.000 kr., heraf som følge af
sagens udfald, karakter og omfang til 200.000 kr. til dækning af advokatudgift og 4.000 kr. til
dækning af retsafgift for højesteret.
                                     thi kendes for ret:
servier danmark a/s frifindes.
i sagsomkostninger for landsret og højesteret skal a (dennes retshjælpsforsikring), subsidiært
statskassen, inden 14 dage efter denne højesteretsdoms afsigelse betale 204.000 kr. til servier
danmark a/s. beløbet forrentes efter rentelovens § 8 a.


text:
                      højesterets kendelse
                          afsagt fredag den 25. januar 2013
sag 305/2012
anklagemyndigheden
mod
t
(advokat michael juul eriksen)
i tidligere instanser er truffet afgørelse af retten i glostrup den 12. juli 2012 og afsagt ken-
delse af østre landsrets 9. afdeling den 25. juli 2012.
i påkendelsen har deltaget tre dommere: lene pagter kristensen, marianne højgaard peder-
sen og vibeke rønne.
påstande
kærende, t, har nedlagt påstand om ændring af landsrettens kendelse, således at rejseforbe-
holdet ophæves.
anklagemyndigheden har påstået stadfæstelse.
sagsfremstilling
under afsoningen af en dom på fængsel i 8 år for bl.a. røveri af våben fra antvorskov ka-
serne, jf. straffelovens § 288, stk. 2, jf. stk. 1, nr. 1, og § 192 a, stk. 1 og 2, blev t den 28. juli
2011 anholdt og sigtet for bl.a. forsøg på overdragelse af våben fra røveriet.
advokat michael juul eriksen blev beskikket som forsvarer for t den 18. oktober 2011.
beskikkelsen er gjort betinget af, at advokat michael juul eriksen frafalder krav mod
statskassen om godtgørelse for rejsetid og transportudgifter.
                                                  - 2 -
statsadvokaten har den 14. juni 2012 indgivet anklageskrift i sagen. efter anklageskriftet er
der bl.a. rejst tiltale for overtrædelse af straffelovens § 192 a, stk. 1, nr. 1, ved under særligt
skærpende omstændigheder at have forsøgt at overdrage våben stammende fra røveriet på
antvorskov kaserne. sagen er berammet som en nævningesag over 5 retsdage.
advokat michael juul eriksen anmodede ved brev af 9. juli 2012 retten i glostrup om, at det
nedlagte rejseforbehold blev ophævet.
retten i glostrup besluttede den 12. juli 2012, at der ikke var grundlag for at ophæve rejse-
forbeholdet.
advokat michael juul eriksen kærede herefter beslutningen til østre landsret, der den 25.
juli 2012 stadfæstede byrettens afgørelse.
sagen er berammet til hovedforhandling den 23., 24. og 25. januar samt 18. og 19. februar
2013.
advokat michael juul eriksen har ved telefax af 14. januar 2013 oplyst, at udgifterne omfattet
af rejseforbeholdet vil udgøre i alt 18.161,84 kr., hvoraf udgifter til rejsetid er opgjort til 8.000
kr., kørselsgodtgørelse til 4.461,76 kr., udlæg for brobizz til 880 kr., hotelophold til 3.000 kr.
og diæter til 1.820,08 kr.
anbringender
advokat michael juul eriksen har anført bl.a., at der ikke er grundlag for at opretholde rejse-
forbeholdet i den foreliggende sag. der er tale om en større sag af ret kompleks juridisk ka-
rakter med en problemstilling, der ikke tidligere er behandlet i dansk ret. t er tidligere dømt
for såvel røveri som besiddelse af de våben, som han nu er tiltalt for at forsøge at overdrage. t
lægger særlig vægt på, at hans forsvarer har stor erfaring inden for komplicerede sager og har
kompetence med hensyn til at undersøge den foreliggende problemstilling til bunds. han har
derfor valgt ham som sin forsvarer.
de forventede merudgifter til transport mv. vil være forholdsvis beskedne set i forhold til de
samlede sagsomkostninger. der er tale om en sag, der er rejst ved et nævningeting, og som
skal behandles over 5 dage.
                                                - 3 -
anklagemyndigheden har anført bl.a., at advokat michael juul eriksen er den tredje forsvarer,
som er beskikket for t siden anholdelsen den 28. juli 2011. advokat michael juul eriksen har
ikke tidligere været beskæftiget med den pågældende sag, og der foreligger ikke oplysninger
om tidligere klientrelationer til t.
der er ikke tale om en sag, der i relation til art og/eller kompleksitet i særlig grad forudsætter
specialistviden hos forsvareren. den omstændighed, at sagen kan rejse spørgsmål om negativ
retskraft, kan ikke anses for at stille krav om særlig indsigt hos forsvareren.
selv om sagen er berammet til hovedforhandling over flere retsdage, kan meromkostninger til
transport, overnatning mv. ikke betragtes som ubetydelige.
højesterets begrundelse og resultat
efter retsplejelovens § 741, stk. 1, jf. § 334, stk. 3, kan retten efter et skøn i hvert enkelt til-
fælde stille som betingelse, at merudgifter som følge af, at en bestemt advokat ønskes beskik-
ket, ikke skal betales af statskassen. ved afgørelsen af spørgsmålet er det ifølge forarbejderne
til § 334, stk. 3, afgørende, om der er en rimelig begrundet interesse i, at den pågældende
advokat giver møde uden for sit hjemsted. der bør herved bl.a. tages hensyn til sagens art og
størrelsen af merudgifterne i forbindelse hermed.
merudgifterne i sagen vil bestå i udgifter i forbindelse med transport mellem advokat michael
juul eriksens kontor i aarhus og retten i glostrup, hotelophold, diæter og salær for den rej-
setid, der medgår ved transporten. udgifterne vil efter det oplyste udgøre minimum ca. 18.000
kr., hvortil må forventes at komme yderligere merudgifter i forbindelse med transport til
fængselsbesøg mv. højesteret finder, at disse merudgifter ikke kan anses at udgøre et relativt
beskedent beløb sammenholdt med udgifterne til forsvarer i øvrigt.
advokat michael juul eriksen har ikke tidligere været beskikket som advokat for t, og høje-
steret finder, at sagen ikke har en sådan karakter, at der er behov for, at netop advokat mi-
chael juul eriksen beskikkes.
efter en samlet bedømmelse af sagens art og omstændigheder samt størrelsen af merudgif-
terne ved en beskikkelse af advokat michael juul eriksen finder højesteret, at t ikke har en
                                                - 4 -
rimelig begrundet interesse i beskikkelsen af netop advokat michael juul eriksen frem for en
advokat med kontor i rimelig afstand fra retten i glostrup. byretten og landsretten har derfor
været berettiget til at stille som betingelse for beskikkelsen af advokat michael juul eriksen,
at advokaten frafalder krav mod statskassen for godtgørelse for rejseudgifter, hvorfor lands-
rettens kendelse stadfæstes.
                                         thi bestemmes:
landsrettens kendelse stadfæstes.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                                      udskrift
                                           af
                        sø- & handelsrettens dombog
                                     ____________
                                         dom
afsagt den 26. marts 2015
a-40-14 og v-71-14
                                 ime (international management education)
                                 (advokat michael john brandt)
                                 mod
                                 probana business school v/peter sonne joensen
                                 (advokat ulrik bayer)
sagens baggrund og parternes påstande
sagen handler om, hvorvidt det kan forbydes probana business school at gøre brug af en
række udsagn om ime i sin markedsføring, og om anvendelsen af disse udsagn er i strid
med markedsføringslovens §§ 1, 3 og 5 og i givet fald om ime har krav på erstatning. sagen
handler endvidere om, hvorvidt ime har overtrådt god markedsføringsskik ved at udbyde
en uddannelse benævnt mini mba og i sin markedsføring heraf har brugt probana adwords
og en reklamefilm, der minder om probanas.
                                                     -2-
ime (international management education) (herefter ime) har nedlagt følgende påstande:
   påstand 1
   probana buisness school v/ peter sonne joensen (herefter probana) skal forbydes at gøre markeds-
   føringsmæssig brug af følgende udsagn:
   1) ”probana business school sælger 95 % af alle mini mba-uddannelser i danmark. resten er ko-
      pier”
   2) ”vi kan forstå, at vi nu bliver kopieret af en lille virksomhed, der hedder ime”
   3) ”ime er, så vidt vi kan se, ejet af en så desperat kollega i branchen, der nu forsøger sig med vo-
      res koncepter”
   4) ”ime er en kopi virksomhed! de har så grimt forsøgt at kopiere den rigtige mini mba fra pro-
      bana”
   5) ”den rigtige mini mba”
   6) ”undgå kopi, køb originalen”
   7) ”det er kun probana, der har licensen til at udbyde den kendte mini mba”
   påstand 2
   probana skal anerkende at have overtrådt markedsføringslovens §§ 1, 3 og 5 ved at have gjort mar-
   kedsføringsmæssig brug af udsagnene i påstand 1.
   påstand 3
   probana skal berigtige udsagnene i påstand 1, principalt ved at foranledige, at dommen afsagt i
   nærværende sag bliver gjort tilgængelig i 30 dage på www.probana.dk, www.hrforum.dk,
   www.facebook.com/probana, www.facebook/com/probana.minimba samt www.efteruddannel-
   ser.com, subsidiært på en måde og i et omfang fastsat af retten.
   påstand 4
   probana tilpligtes principalt at betale til ime 200.000,00 kr. med tillæg af sædvanlig procesrente fra
   anlæggelsen af nærværende sag til betaling sker, subsidiært et mindre beløb fastsat efter rettens
   skøn med tillæg af sædvanlig procesrente fra anlæggelsen af nærværende sag til betaling sker.
probana business school v/peter sonne joensen (herefter probana) har påstået frifindelse
over for ime’s påstande og har nedlagt følgende selvstændige påstande:
                                                  -3-
   påstand 1
   ime tilpligtes at anerkende at have handlet og fortsat handle, i strid med god markedsføringsskik
   ved fra den 9. marts 2014 at markedsføre og sælge en mini mba uddannelse opbygget i 6 moduler,
   udbudt til samme pris, af samme varighed, og med samme indhold, som den af probana business
   school udbudte mini mba diplomleder (dip) uddannelse.
   påstand 2
   ime tilpligtes at anerkende at have handlet og fortsat handle, i strid med god markedsføringsskik
   ved fra 12. marts 2014 til den 15. marts 2014 og den 14. september 2014 at gøre brug af probana
   adword på google og i øvrig kopiere probanas markedsføringstiltag, ved at lave en reklamefilm,
   der er en nærgående efterligning af den som probana offentliggjorde den 24. juni 2013.
ime har påstået frifindelse over for probanas selvstændige påstande.
oplysninger i sagen
oprindeligt anlagde ime både sag om midlertidigt forbud og påbud i medfør af retsplejelo-
vens § 413 (anmodning dateret 10. oktober 2014), sag a-40-14, og nærværende almindelige
sag. under forberedelsen blev det aftalt, at sagerne skulle behandles samlet, og da påstande-
ne i sag a-40-14 er indeholdt i påstandene i nærværende sag, har retten ved denne dom taget
endeligt stilling hertil. ime skal derfor ikke anlægge sag i medfør af retsplejelovens § 425.
sagens parter
ime er en del af en erhvervsdrivende fond, der har til formål at markedsføre og tilbyde kur-
ser og uddannelser inden for ledelsesområdet. fonden har siden 1. september 1994 udbudt
en international mba-uddannelse sammen med henley business school. ime begyndte i
eget navn i foråret 2014 at udbyde en mini mba. jesper nytoft er direktør hos ime.
probana er en virksomhed, der driver uddannelse og konsulentvirksomhed med afsæt i le-
delse, hr, psykologi og kommunikation. probana blev stiftet i 1992 af peter sonne joensen,
                                              -4-
der er eneejer af virksomheden. siden 2010 har probana udbudt uddannelsen mini mba,
diplomlederuddannelsen (dip). probana har registreret ordmærket diplomleder (dip).
parternes udsagn og indbyrdes korrespondance
den 26. februar 2013 og den 9. august 2013 skrev jesper nytoft to offentlige blogindlæg med
overskrifterne ”mba og gennemsigtighed” og ”placebo uddannelser og deres virkning”.
budskabet i de to blogindlæg er, at det er vigtigt for de studerende at kunne skelne mellem
de mange uddannelsestilbud på markedet. han beskriver endvidere visse uddannelser som
et quick-fix. ingen af de to blogindlæg nævner "mini-mba", men jesper nytoft har anført
"mini-mba" som meta-tags til begge blogindlæg.
den 9. marts 2014 lagde probana en tekst op på sin hjemmeside hrforum.dk. teksten havde
overskriften "den rigtige mini mba", og det fremgik, at flere af probanas konkurrenter for-
søgte at kopiere probana, men at det kun var probana, der havde ret til at udbyde den kend-
te uddannelse mini mba.
en søgning på google.se af den 14. marts 2014 på søgeordet "probana" viser en reklame fra
ime med teksten "mini mba - få de vigtigste ledelsesværktøjer - ime.dk". på baggrund heraf
rettede probana henvendelse til ime, der beklagede situationen og fjernede reklamen.
den 31. maj 2014 skrev probana et indlæg på virksomhedens facebook hjemmeside, der på
daværende tidspunkt havde 17.-18.000 tilmeldte. på dette tidspunkt reklamerede ime sin
mini mba uddannelse som "den klassiske mini mba". af opslaget fremgår blandt andet:
      "advarsel: pas på copycats - kun probana må udbyde mini mba -
      diplomeder
      vi har erfaret, at en "fupvirksomhed" nu forsøger at markedsføre sig med en
      uddannelse med sloganet: "den klassiske mini mba"... vi advarer alle mht dette
      ... det er kun probana, som har ret til at udbyde den kendte
      mini mba - diplomleder (dip) uddannelse i danmark - ..."
                                                 -5-
den 10. september 2014 skrev probana på sin twitterprofil "pas på copycats" og indsatte
et link til probanas hjemmeside, hvor der blandt andet var opslået følgende tekst:
       "... advarsel
       probana business school sælger 95% af alle mini mba-uddannelser i danmark.
       resten er kopier. vi kan forstå, at vi nu bliver kopieret af en lille virksomhed, der
       hedder ime, og vi vil gerne sende en advarsel i den forbindelse. ime er, så vidt
       vi kan se, ejet af en så desperat kollega i branchen, der nu forsøger sig med vores
       koncepter. vores advokat har sagsøgt ime, da de har benyttet probana busi-
       ness schools markedsføring - bl.a. på google. vi vil gerne understrege, at ime in-
       tet har med den kendte mini mba - diplomleder (dip) at gøre!!! den rigtige mini
       mba er at finde her.
       denne advarsel udsendes, da vi har flere kunder, som desværre er gået galt i by-
       en og nu er i chok over, de skal sidde i små lokaler ude på nørrebro, i stedet for
       resten af mini mba-deltagerne inde på marriott hotel og radisson blu. ime har
       ikke fuldført et eneste helt mini mba-hold endnu. ..."
den 12. september 2014 lagde probana en tilsvarende tekst op på sin facebook hjemmeside.
i samme periode kommenterede probana en video, som ime havde lagt op på youtube. i
kommentaren skrev probana, at ime var en kopi virksomhed, der grimt forsøgte at kopiere
den rigtige mini mba fra probana.
den 12. september 2014 tog jesper nytoft pr. mail kontakt til probana og anmodede om, at
statusopdateringen på facebook af 12. september 2014 blev fjernet omgående. jesper nytoft
skrev videre, at han ikke ville afvise et retsligt efterspil. som svar herpå skrev peter sonne
joensen samme dag, at jesper nytoft ”bare kunne komme an”.
en søgning på google af den 14. september 2014 på søgeordet "probana" viser en reklame fra
henley executive mba. på baggrund heraf rettede probana henvendelse til ime, der ved
mail af 22. september 2014 besvarede henvendelsen og oplyste, at de havde kontaktet deres
mediebureau, der havde meddelt, at de ikke havde købt søgninger på probana, men at det
ikke var muligt at få en officiel bekræftelse fra google herom. ime oplyste videre, at de ikke
kunne genskabe søgebilledet.
                                                 -6-
ved brev af 24. september 2014 fra advokat michael brandt på vegne af ime til probana blev
probana anmodet om at ophøre med at fremsætte miskrediterende og ukorrekte udtalelser
om ime samt at fjerne allerede offentlige tilgængelige udtalelser, der havde et retsstridigt
indhold. i brevet blev der givet en frist til den 1. oktober 2014 til at ophøre med og fjerne de
retsstridige handlinger.
den 29. september 2011 lagde probana en ny tekst op på sin facebookhjemmeside med føl-
gende indhold:
      ”… mini mba – diplomleder
      - undgå kopi, køb original
      vi burde måske tage den som et kompliment, når kollegaer forsøger at kopiere
      vores mini mba i denne tid – men da der er kunder, som går galt i byen, genud-
      sender vi hermed lige en advarsel.
      det er kun probana der har rettighederne til at udbyde den kendte mini mba
      - diplomleder (dip) i norden. vi lancerede uddannelsen for 4 år siden, og den
      har altså intet at gøre med den kopi, som findes derude. vi har selvfølgelig valgt
      at føre sag imod den pågældende ”kopist” – som i flere tilfælde har taget sig et
      ”free ride” på probanas bekostning, bl.a. på google.
      kun probana må udbyde mini mba – diplomleder. …”
den 30. september 2014 udsendte probana en pressemeddelelse med tilsvarende indhold.
ved mailkorrespondance af 1. oktober 2014 mellem parternes advokater, advokat michael
brandt (ime) og advokat ulrik bayer (probana), oplyste advokat michael brandt, at ime som
udgangspunkt ikke havde indvendinger imod en kortere fristforlængelse af fristen angivet i
brevet af 24. september 2014, dog under den forudsætning, at probana i det mindste undlod
at komme med yderligere udtalelser, der kunne opfattes som krænkende.
henholdsvis den 1. oktober 2014 og 4. oktober 2014 skrev probana på sin hjemmeside ”efter-
uddannelser.dk” og ”hrforum.dk” en tilsvarende tekst som på facebooksiden af 29. sep-
tember 2014.
                                                           -7-
i de følgende dage fastsatte advokat michael brandt en ny frist for fjernelse af indlæg, og et
par af indlæggene blev fjernet fra probanas hjemmesider. den 10. oktober 2014 indgav ime
anmodning om forbud. efterfølgende er samtlige af probanas indlæg blevet fjernet.
sammenligning af ime’s og probana’s mini mba
der har under sagen været fremlagt en række bilag indeholdende oplysninger om de respek-
tive uddannelsers indhold. oplysningerne er sammenlignet i et bilag fremlagt af probana. af
bilaget fremgår:
       probana’s opbygning af mini mba – diplomle-                 ime’s opbygning af mini mba
                             der dip
          20 timer om måneden                                 20 timer om måneden
          8 måneders varighed af 6 moduler                    9 måneders varighed af 6 moduler
          100-150 siders læsning til hvert modul              150 siders læsning til hver undervisnings-
          hver modul afsluttes med en afsluttende              dag
            opgave                                             hver modul afsluttes med en afsluttende
          pris på 25.000 kr. eksklusiv moms                    opgave
          eksamen består af en skriftlig opgave som           pris på 25.000 kr. eksklusiv moms
            afleveres ca. 4 uger efter sidste modul.           eksamen består af en skriftlig opgave som
                                                                afleveres ca. 4 uger efter sidste undervis-
                                                                ningsdag.
      probanas’s indhold af mini mba - diplomleder                   ime’s indhold af mini mba
                              (dip)
       1. personledelse og psykologi                      1.     hr og personledelse
       2. forandringsledelse                               2.   forandringsledelse
       3. forretningsudvikling og strategi                 3.   strategi
       4. værdiskabende ledelse                            4.   marketing og sociale medier
       5. resultatorienteret ledelse                       5.   processtyring og lean
       6. udviklende ledelse                               6.   økonomi og regnskab
         probana udtaler ”uddannelse er for dig, der           ime udtaler ”på en mini mba-uddannelse
          ønsker større indsigt i de væsentligste mana-          gennemgås de væsentligste områder in-
          gement områder – herunder strategi, organi-            denfor management, heriblandt strategi,
          sering, ledelsesinformation og markedsforstå-          organisering, ledelsesinformation og mar-
          else”.                                                 kedsforståelse”.
      probana’s markedsføring af mini mba . diplom-              ime’s markedsføring af mini mba
                           leder (dip)
           ”den originale mini mba”                          ”den eneste mini mba i danmark – baseret
           markedsføringsvideoer, hver tidligere kursi-       på samme faglige struktur som mba’en”.
            ster, heriblandt danfoss, anbefaler probana’s     markedsføringsvideoer, hver tidligere kursi-
            mini mba.                                          ster, heriblandt danfoss, anbefaler ime’s
                                                               mini mba.
under hovedforhandlingen af sagen er der afspillet to markedsføringsvideoer, såkaldte
”testimonials”, der nævnes i sammenligningsskemaet, hvor tidligere kursister fra henholds-
vis probana og ime, begge ansat i danfoss anbefaler de respektive uddannelser.
                                                -8-
parterne er enige om, at der ikke er nogen enkeltvirksomhed, der har eneret til betegnelserne
”mba” eller ”mini mba”.
mails fra kursister
ime har under sagen fremlagt en mail af 1. december 2014 fra en af probanas kursister til je-
sper nytoft, som ville orientere ime om en mail, han havde modtager fra probana. mailen
indeholder en videresendt tekst fra en mail, som probana havde sendt ud til tidligere og
igangværende studerende på probanas mini mba. i teksten opfordres modtagerne af mailen
til at skrive til probana, at ime har kopieret probana, og at uddannelserne er forvekslelige.
kursisterne blev lovet at modtage en flaske champagne, hvis de skrev sådan til probana.
probana har fremlagt 13 mails fra tidligere og nuværende kursister i perioden fra den 1. de-
cember 2014 til 9. december 2009, hvori afsenderne gør opmærksom på, at ime har kopieret
probanas uddannelse og koncept, og at der er forveksling mellem uddannelserne.
forklaringer
under sagen er der afgivet forklaring af jesper nytoft og peter sonne joensen.
jesper nytoft har forklaret, at han er ansat som direktør hos ime. han har en master i human
ressource management og en mba fra henley buisness school. på nuværende tidspunkt er
han ved at færdiggøre en erhvervs-phd. han er ansat af ”fonden for international manage-
ment education”, der blev stiftet i 1994. siden stiftelsen har fonden haft rettighederne til
henley business school i danmark, hvorfor fonden markedsfører og gennemfører henley
uddannelserne i danmark. han har arbejdet med mba uddannelsen i 15 år.
markedet for mba uddannelser er frit, og der er mange forskelligartede mba udbydere. i
1906 startede harvard business school i usa uddannelsen i master business administration
(mba). denne uddannelse havde de klassiske discipliner inden for forretningsførelse med
henblik på at give de faglige ledere en bedre ballast. der er senere kommet mange variatio-
ner af uddannelsen rundt omkring i verden. der er tre internationale akkrediteringsmulig-
                                                -9-
heder for mba uddannelsen: i europa, i england og i usa. henley business school mba
uddannelsen har alle tre akkrediteringer. de akkrediterede mba uddannelser i europa er et
års fuldtidsstudie eller tilsvarende 1.650 timer. en mini mba svarer til er 1/10 eller 1/8 af den
fulde mba uddannelse. en mba uddannelse koster 417.500 kr. på henley buisness school.
det er muligt at få en mba, der ikke er akkrediteret. man kan ikke få en akkreditering til
mba, hvis uddannelsen ikke indeholder fagene processtyring eller økonomi.
han bestrider, at ime har kopieret probanas mini mba. når ime vil ind på et marked, ser
de selvfølgelig på, hvordan markedet ser ud. probana har en stor del af markedet, og de har
derfor undersøgt, hvordan ime’s kurser kunne differentieres fra probanas. det giver ingen
mening at udbyde præcis de samme kurser, som allerede findes på markedet. ime drøftede
internt muligheden for en mini mba på det danske marked i løbet af 2013, og beslutningen
blev endeligt truffet i slutningen af 2013. ime samlede herefter et mindre team, som så på
både det danske marked og de udenlandske markeder. i danmark var der to udbydere af
mini mba, hvor probana havde langt den største andel af markedet, mens virksomheden
abt havde en mindre del. ime så på udbydernes indhold, pris, studieindsats og længden af
forløbene. han kunne ikke udregne en specifik markedsandel, men så vidt han kunne se,
havde abt ca. 40 deltagere om året, mens probana have 800 deltagere om året.
for så vidt angår indholdet af de to forskellige mini mba uddannelser, så udbyder probana
en ledelsestung mini mba inddelt i fire moduler. ved oprettelsen af ime’s mini mba tog
ime udgangspunkt i henleys klassiske lange mba uddannelse. ime valgte moduler til deres
mini mba, som de vurderede ville passe ind i de klassiske discipliner, herunder marketing,
processtyring og økonomi.
hos ime er der maximalt 35 antal deltagere på et hold, hvor der hos probana sagtens kan
være op til 100 deltagere på et hold. hos ime er der én afsluttende opgave efter hele forløbet,
hvor der hos probana er en opgave efter hvert modul. undervisningsmaterialet hos ime er
nogle fagbøger, der kan købes hos forlag eller den internetbaserede boghandel amazon.
probana anvender deres eget udviklede materiale på dansk. ime’s undervisningsmateriale
er en kombination af dansk og engelsk undervisningsmateriale. ime’s undervisere er fundet
                                                 - 10 -
i henleys netværk. der er naturligvis også ligheder mellem ime’s og probanas uddannelser,
og der er fag på de to uddannelser, som overlapper hinanden.
for så vidt angår hans blog og de opslag, han har postet den 26. februar 2013 og 9. august
2013, så var baggrunden herfor, at marketingsafdelingen i henley af markedsføringsmæssige
årsager opfordrede ham til at oprette en blog. de undersøgte, om han kunne blive blogger
for avisen børsen, men det lykkedes ikke. budskabet i begge opslag var at give mere viden til
deltagere og kursister på uddannelser rundt omkring, herunder særligt til de kursister, der
tog korte uddannelser. opslagne er ikke præcist henvendt til mini mba uddannelsen. det er
korrekt, at mini mba var kun et af de tags, der blev anvendt. han har bevidst anvendt be-
grebet ”quick-fix uddannelse” i sin blog, selv om det kan virke meget kraftigt, men det er
hans vurdering, at folk virkelig skal være opmærksomme ved valg af uddannelse, og at det
er vigtigt at træffe et oplyst valg. han siger ikke dermed, at et quick-fix altid er forkert.
ime startede sit første mini mba testhold i maj 2014. deltagerne betalte 9.000 kr. + moms og
er lige blevet færdige i december 2014. der startede et nyt hold i efteråret 2014, hvor delta-
gerne bliver færdige til sommer 2015. på testholdet var der 24 deltagere. de gjorde det klart
for kursusdeltagerne, at man på forløbet kunne få indblik i de forskellige fagområder, og de
skrev ikke, at uddannelsen var meritgivende. de valgte at kalde uddannelsen for mini mba,
da de kendte det internationale mba markedet, hvor betegnelsen mini mba også anvendes.
ime udarbejdede markedsføringsplaner og ønskede, at markedsføringen primært skulle ske
digitalt og på internettet. ime kørte også en tv kampagne i september 2014. de anvendte 2
mio. kr. med tillæg af moms på markedsføringen. for så vidt angår den video, der er blevet
forevist i retten i dag, så viser videoen en af ime’s tilfredse kunder, der blev interviewet. så-
danne ”testimonials” har henley buisness school anvendt som markedsføring de sidste 5 år.
de var selvfølgelig nødt til at vente på, at det første hold havde gennemført uddannelsen.
den person, de valgte til videoen, var meget aktiv i timerne og virkede som en god figur. de
har generelt mange danfoss deltagere i henley regi.
                                              - 11 -
ime lancerede sit website i marts 2014 og valgte i den forbindelse at lave en google adword
reklame. google kom med en masse forslag til adwords, og de fik på denne måde fejlagtigt
også valgt probana. de fjernede straks probana adwordet, da de blev kontaktet af probana. i
den periode, hvor ime anvendte probana som adword, var der fire klik på ime’s link. han
har erkendt, at det var ulovligt. derimod kan de ikke forstå henvendelsen fra probana i sep-
tember 2014, hvor probana hævder, at der kom et link til henley business school frem, når
der blev søgt på probana. ime kunne ikke selv skabe dette billede, ligesom henley har op-
lyst, at de heller ikke kunne genskabe det. henley har haft kontakt til google, der ikke har
ønsket at udlevere nogen form for dokumentation.
udtalelserne fra probana i marts 2014 var ikke specifikt møntet på ime, og derfor valgte ime
ikke at reagere på dem. de overvejede derimod at reagere på det opslag, probana kom med
på facebooksiden i slutningen af maj, men ime valgte dog ikke at bruge tid på dette. i sep-
tember 2014 kom der nogle meget grove beskyldninger og urigtige oplysninger fra probana,
der var direkte rettet mod ime. på dette tidspunkt var ime midt i deres største satsning med
deres mini mba, og han tog derfor direkte kontakt til probana. efterfølgende rettede han
henvendelse til sin advokat. tidligere medarbejdere fra probana har også kontaktet ime med
oplysninger om, at de handlinger som probana foretog sig ikke var passende. han har ikke
oplevet, at kursister har henvendt sig og hellere ville være tilmeldt et andet sted end hos
ime. han synes, at probanas udtalelser har været meget ubehagelige.
kravet om erstatning på 200.000 kr. er baseret på hans vurdering af størrelsen af ime’s tab.
peter sonne joensen har forklaret, at han er stifter og eneejer af probana, der har eksisteret
siden 1972. probana udbyder 20 uddannelser udover mini mba. mini mba udgør 70% af
probanas omsætning. for et halvt år siden havde probana ca. 50 medarbejdere og 300 under-
visere fordelt på alle deres uddannelser. der er ca. 30 forskellige undervisere tilknyttet deres
mini mba uddannelse.
probana begyndte at udbyde sin mini mba uddannelse i 2010. tilbage i 2001 havde probana
lanceret en uddannelse som hr konsulent, og det var denne uddannelse, der dannede
                                               - 12 -
grundlag for den senere mini mba. med finanskrisen i 2008 flyttede fokus inden for uddan-
nelsesområdet fra de mere bløde hr-områder til andre områder, og i den forbindelse udvik-
lede probana så mini mba konceptet. i samarbejde med underviserne fra deres mba ud-
dannelse undersøgte de, hvad der var de bærende elementer i en mba og kom frem til de
seks moduler, som deres mini mba består af. det har taget probana omkring 2 år at udvikle
sin mini mba uddannelse.
probanas mini mba har været nogenlunde uforandret siden 2010. de studerende skal bruge
omkring 20 timer på studiet om måneden, og uddannelsen varer fra 6-10 måneder. probanas
mini mba koster ved en kampagnepris 25.000 kr. der er registreret ca. 5.500 mini mba kur-
sister hos probana, og ca. 4.200 har modtaget et eksamensbevis for endt uddannelse.
der har været en massiv markedsføring af probanas mini mba i tv, på de sociale medier og i
aviserne. probana har anvendt i alt ca. 35 mio. kr. på markedsføring af sin mini mba i aviser,
og han vil anslå, at probana siden 2010 samlet anvendt over 100 mio. kr. på markedsføring af
mini mba uddannelsen.
den foreviste reklamefilm, som probana har lavet, blev lanceret i foråret 2013. probana har
lavet 30-50 reklamefilm som såkaldte ”testimonials”. probanas marketingsafdeling foreslog
konceptet, og han har godkendt det. den studerende, der optræder på den foreviste probana
film, havde i sin evaluering anført, at han gerne ville stå frem og anbefale uddannelsen.
probanas sociale medier styres af marketingsafdelingen. marketingsafdelingen skal først og
fremmest orientere de studerende om uddannelsen for at aflaste kommunikation på mail og
i telefonen. probanas facebookside fungerer som en åben blog. det har ikke været muligt at
finde oplysninger om antallet af hits på diverse udsagn på disse sider. siderne forældes efter
30 dage, og probana fører ikke statistik over dette.
han kendte godt jesper nytoft, inden han læste blogindlæggene fra februar og august 2013.
han har i alle år oplevet en aggressiv tone fra jesper nytoft og ime’s medarbejdere i forhold
til probanas mini mba. han opfatter bestemt ikke jesper nytofts ”quickfix” som en positiv
                                               - 13 -
beskrivelse. han betragter jesper nytofts blog som et angreb på probanas mini mba. når
der foretages søgninger ved hashtag med anvendelse af ordene ”mini mba” på f.eks. twitter
og facebook, vil man få vist jesper nytofts blogindlæg. han mener endvidere, at det var en
overlagt handling fra ime’s side, da ime anvendte probana som adword.
han valgte at fjerne sine negative blogindlæg og udtalelser om ime, da han blev kontaktet af
ime, og han gav desuden hele virksomheden besked på at kigge på alle sociale medier og
fjerne det, som var anført om ime. probana har ikke ønsket den konflikt, der nu er mellem
parterne. probana har kun ønsket at orientere deres kursister om den forvekslingsrisiko, der
var mellem probana og ime.
probana kalder sin mini mba for diplomlederuddannelsen, forkortet som dip. forvist den
fremlagte sammenligning af uddannelserne, forklarede han, at han er enig i, at overskrifterne
på henholdsvis ime’s og probanas modul 4 og 5 ikke er enslydende.
han mener selv, at hans udtalelser om ime har været sobre og med henblik på at orientere
sine kursister om fakta. dengang han skrev ordene, at ime var en ”fup virksomhed”, vidste
han ikke, at ime var en virksomhed med forbindelse til henley. han mener nu ikke, at ime
er en fup virksomhed. men dengang havde på ime’s hjemmeside set, at ime holdt til i små
lokaler på nørrebro, og derfor skrev ordet fup. han har fjernet teksten og har trukket udsag-
net tilbage. det er ham personligt, der har skrevet de i sagen omhandlede udsagn om ime.
der har været en forveksling i markedet, efter at ime har reklameret med deres mini mba.
det er både kursister, medarbejdere, undervisere og hans egen familie, der har forvekslet de
to uddannelser. forvekslingen i markedet har påvirket probanas salg.
det er korrekt, at probanas facebookside har ca. 18.000 likes, men det er ikke ensbetydende
med, at 18.000 personer har læst udsagnene på probanas facebookside. det afhænger af, om
de pågældende har haft facebooksiden åben, da udsagnene blev lagt op. probana anvender
ikke google analytics eller andet lignende program til at måle antallet af læsere af opslag.
                                                    - 14 -
parternes synspunkter
for ime er der i det væsentlige procederet i overensstemmelse med påstandsdokument af
23. december 2014, hvori er anført følgende anbringender:
      ”2.     anbringender
      til støtte for de nedlagte påstande gøres følgende gældende:
      2.1     probanas udtalelser om, at probana har eneretten til at udbyde en mini mba er
              ukorrekte og vildledende i henhold til markedsføringslovens § 3
      probana anfører i flere af sine udtalelser, både direkte og indirekte, at probana har eneret-
      ten til at udbyde en mini mba, ligesom probana gentagne gange anfører, at de har ”den
      originale” mini mba. andre steder anfører probana, at probana har ”licensen” til at ud-
      byde en mini mba.
      disse udtalelse er ikke korrekte, da mini mba ikke er et registreret varemærke eller ny-
      der anden beskyttelse, og da anvendelsen og sammensætningen af ordene ”mini mba”
      alene er en generisk betegnelse for en kortere version af den sædvanlige mba-
      uddannelse, som i øvrigt er en betegnelse, der har været anvendt i usa i hvert fald siden
      1970’erne.
      de ukorrekte udtalelser er desuden egnet til at vildlede forbrugerne og øvrige erhvervs-
      drivende, idet disse netop får det indtryk, at probana er den eneste virksomhed på det
      danske marked, der retmæssigt må tilbyde en mini mba. disse ukorrekte oplysninger og
      hentydninger er egnet til at forvride den økonomiske adfærd på markedet.
      probanas angivelser af, at det er probana der udbyder ”den originale mini mba”, mens
      øvrige udbydere er ”kopister” er ligeledes vildledende og miskrediterende, idet forbru-
      geren og øvrige erhvervsdrivende får det indtryk, at de øvrige udbydere, herunder ime,
      kopierer probanas mini mba ligesom bemærkningerne hentyder til, at probana skulle
      have eneret til at udbyde en mini mba.
      probanas markedsføring af sin mini mba ved angivelsen af ”(r)” er desuden i strid med
      vildledningsforbuddet i markedsføringslovens § 3.
      2.2     probanas miskrediteringer af ime samt sammenligninger mellem ime og pro-
              bana er i strid med markedsføringslovens § 5.
      probana har flere gange offentliggjort ukorrekte og negative oplysninger om ime og i
      den forbindelse, direkte og indirekte, sammenlignet ime og probana på et ukorrekt
      grundlag.
                                              - 15 -
udtalelserne om, at ime’s mini mba er en kopi af probanas mini mba er ukorrekte og
vildledende, idet indholdet og sammensætningen af fag adskiller sig væsentligt. det er
således også en vildledende sammenligning, hvilket er i strid med markedsføringslovens
§ 5.
det er tillige en vildledende sammenligning, når probana anfører, at de har eneretten til
at udbyde en mini mba, hvorved underforstås, at ime ikke har retten til at udbyde en
mini mba.
endvidere giver probana ukorrekte oplysninger om, at ime’s kursusvirksomhed bliver
afholdt fra ”små lokaler ude på nørrebro”, idet kurserne bliver afholdt fra store lokale i
københavn k. udtalelsen må i sin kontekst antages alene at have til formål at miskredite-
re de fysiske rammer for ime’s mini mba, og samtidigt sammenligne med probanas lo-
kaler, der således i denne sammenhæng skal forstås som væsentligt bedre.
endvidere er det ikke korrekt, når probana oplyser, at probanas advokat har sagsøgt
ime. udtalelsen bliver givet i forbindelse med miskreditering af ime, og er ikke korrekt,
men understreger derimod probanas forsøg på at pointere, at ime’s virksomhed skulle
være ulovlig, og en ”kopivirksomhed” og en ”fupvirksomhed”, som direkte angivet af
probana.
probanas fremsendelse af den som bilag 23 fremlagte e-mail til sine nuværende samt tid-
ligere deltagere, hvor probana angiver ime ved navn, og hvor probana oplyser, at ime
har kopieret probana, er ydermere en overtrædelse af markedsføringsloven §§ 3 og 5, da
oplysninger ikke er korrekte, er vildledende og miskrediterende.
det må anses som en skærpende omstændighed, at probana, under nærværender sager,
opfordrer sine nuværende og tidligere deltagere til på skrift at bekræfte, at de mener, at
imes mini mba er en kopi af probanas, ved at belønne disse deltageres kommentarer
med en flaske champagne.
2.3    probanas adfærd over for ime er generelt i strid med god markedsføringsskik i
       henhold til markedsføringslovens § 1.
ovennævnte forhold og probanas generelle markedsadfærd over for ime er tillige i strid
med god markedsføringsskik.
2.4    ime er berettiget til erstatning for de konstaterede markedsforstyrrelser i hen-
       hold til markedsføringslovens § 20, stk. 2.
ime har lidt et erstatningsberettiget tab i forbindelse med probanas aggressive og vildle-
dende markedsføring, samt den ukorrekte og miskrediterende sammenligning.
                                              - 16 -
det skal i den forbindelse bemærkes, at ime er direkte konkurrent til probana, at probana
i flere af sine udtalelser nævner ime ved navn, samt at udtalelserne er offentliggjort på
internettet og via sociale medier, der let gør det muligt at nå ud til en større mængde
mennesker, herunder kunder samt potentielle kunder, hvorfor skadesvirkningen er bety-
delig.
det må nødvendigvis få processuelskadesvirkning for probana, at probana ikke, som el-
lers opfordret til, har oplyst antallet af reach på offentliggørelserne på facebooksiderne.
på den baggrund må det lægges til grund, at offentliggørelserne, som minimum, er blevet
udbredt til de omkring 18.000 følgere på www.facebook.com/probana.
det er endvidere en kvalificerende omstændighed, at probanas krænkelser sker medens,
at ime gennemfører en tv-kampagne.
2.5     probana er forpligtet til at genoprette krænkelserne ved at berigtige de retsstri-
        dige udtalelser på de medier, hvorved de er offentliggjort jf. markedsføringslo-
        vens § 20, stk. 1, nr. 2.
da probanas udtalelser er publiceret på internettet og via sociale medier til et betydeligt
antal modtagere, og da det vil være vanskeligt at fjerne disse publiceringer i sin fuld-
stændighed, samt at da de online-baserede udtalelser i en periode vil fremkomme på
google og andre søgemaskiner, er probanas eneste reelle mulighed for at genoprette
krænkelserne at berigtige disse på de i påstand 3 angivne medier. det bemærkes i den
forbindelse, at berigtigelserne skal gennemføres således, at de bedst muligt imødegår den
uberettigede markedsforstyrrelse.
det skal fremhæves som en skærpende omstændighed, at probana undlod at fjerne de i
sagen omhandlende udtalelser samt ikke efterkom ime’s anmodning om at stoppe med
at fremsætte yderligere udtalelser på trods af henvendelsen fra ime’s advokat til proba-
na. tværtimod valgte probana at fremsætte yderligere ukorrekte, miskrediterende og
vildledende udtalelser.
det er endvidere en skærpende omstændighed, at probana fremsendte den som bilag 23
fremlagte e-mail under sagen til tidligere og nuværende kunder, indeholdende vildle-
dende, ukorrekte og miskrediterende oplysninger om ime. offentliggørelse af dommens
konklusion på de i påstand 3 angivne medier, vil effektivt kunne berigtige de i mailen af-
givne oplysninger.
2.6     probanas adfærd nødvendigjorde udtagelse af anmodning om midlertidigt for-
        bud
ime rettede gentagene gange henvendelse til probana med anmodning om at fjerne de
ukorrekte, vildledende og miskrediterende udtalelser. dette ved brev af 24. september
                                            - 17 -
2014 sendt direkte til probana samt ved e-mails af 1. oktober 2014 og af 9. oktober 2014
sendt til probanas advokat, ulrik bayer.
på trods heraf valgte probana først at fjerne de publicerede udtalelser efter indgivelse af
anmodning om nedlæggelse af midlertidigt forbud.
da ime ved sine henvendelser således ikke formåede at få probana til at fjerne udtalel-
serne samt stoppe med at fremsætte yderligere udtalelser, var det nødvendigt med ret-
tens midlertidige afgørelse om forbud mod publiceringerne.
til støtte for påstanden nedlagt over for probanas selvstændige påstand 1 gøres følgende
gældende:
2.7    ime har ikke handlet i strid med markedsføringslovens § 1 i udformningen af
       sin mini mba
imes mini mba er ikke en kopi af probanas mini mba, da uddannelsen ikke er identisk
på hverken pris, opbygning eller varighed, og da indholdet af imes mini mba er baseret
på klassiske mba fag, i modsætning til probanas fag, der hovedsagligt har et fokus på
ledelse.
uanset om parternes mini mba’er måtte have ligheder, medfører dette ikke, at imes mi-
ni mba kan anses for at være en kopi af probans.
til støtte for påstanden nedlagt over for probanas selvstændige påstand 2 gøres følgende
gældende:
2.8    ime har ikke handlet i strid med markedsføringslovens § 1 i forbindelse med
       markedsføringen af sin mini mba
forholdene vedrørende google-adwords er undersøgt af ime, og ime har bekræftet, at
der var tale om en fejl, som også er beklaget over for probana. hertil kommer, at ime
straks rettede op på fejlen, da ime blev opmærksomme på problematikken. det gøres i
den forbindelse gældende, at den eventuelle markedsforstyrrelse, som brug af adword
måtte medføre, er væsentligt under bagatelgrænsen i markedsføringsloven.
imes reklamefilm med thomas biering-nielsen fra danfoss er ikke en ”nærgående efter-
ligning” af probanas reklamefilm, ligesom ime bestrider at have overtrådt god markeds-
føringsskik, idet er er tale om en sædvanlig interviewform, hvor den interviewede udta-
ler sig om et givent emne, mens der vises klip fra andre situationer, ligesom kompositio-
nen er anvendt før af sagsøger. …”
                                                     - 18 -
for probana er der i det væsentlige procederet i overensstemmelse med påstandsdokument
af 5. januar 2015, hvori er anført følgende anbringender:
        ”… indledning — miljøet hvori sagsøgtes udsagn blev fremsat
        baggrunden for udsagn 1-7 skal overordnet ses i lyset af parternes forudgående kend-
        skab til hinanden. når henses til sagsøgers direktør jesper nytofts skriverier og advarsler
        mod den korte variant af en mba uddannelse jf. bilag d og e, så var det med en vis grad
        af overraskelse, at sagsøgte konstaterede, at sagsøger i marts 2014 lancerede en mini
        mba. sagsøger gjorde i forbindelse med lanceringen brug af nogle markedsføringsmæs-
        sige tiltag, som var på bekostning af sagsøgte/sagsøgtes mini mba.
        det bemærkes, at udsagn 1-7 alle blev fremsat på lukkede fora og derfor alene udsendt til
        sagsøgtes eksisterende kunder. der henvises til sagsøgers 3. påstand, der dækker
        www.hrforum.dk, der er et kommunikationsforum, hvor eksisterende og tidligere kur-
        susdeltagere hos sagsøgte kan følge med i blogindlæg, og www.facebook/com/probana-
        minimba, der tillige er et lukket forum for tidligere og eksisterende kursister. det samme
        gør sig gældende for www.facebook.com/probana og www.efteruddannelser.com, der
        tillige retter sig mod sagsøgtes egne kunder. der er således i det væsentligste ikke tale
        om bred publicering af udsagnene.
        sagsøgte gør under sagen gældende, at udsagnene blev fremsat som en reaktion på sag-
        søgers adfærd, ligesom det gøres gældende, at udsagnene alene blev fremsat til sagsøgtes
        egne kursister i lukkede fora.
        rigtigheden af sagsøgtes udsagn
        det er sagsøgtes opfattelse, at udsagn i og 7 ikke blev fremsat i strid med markedsfø-
        ringsloven, idet udsagnene er rigtige.
        i relation til udsagn i bemærkes, at sagsøgtes mini mba har været på markedet i 4 år, og
        sagsøgte har uddannet ca. 5.000 danske ledere via mini mba’en. der henvises til bilag b,
        side 2, der dokumenterer, at sagsøgte i oktober 2012 reklamerede med at have uddannet
        3.100 danske ledere.
        sagsøgtes mini mba indtager altså den absolut væsentlige del af markedet for lederud-
        dannelser. udsagnet om at sagsøgte sælger 95 % af alle mini mba uddannelser blev
        fremsat den 12. september 2014 og var således korrekt. på samme tidspunkt var sagsø-
        gers virksomhed nystartet og havde det første hold kursister i gang. det kan således læg-
        ges faktuelt til grund, at sagsøger i september 2014 alene havde solgt ca. mini mba. de
        sidste 5 ¾ af markedet udgøres af avt og businesskolding jf. bilag l og m.
        for så vidt angår udsagn 7 bemærkes, at sagsøgte er indehaver af varemærkeretten til
        diplomleder (dip) jf. bilag 2. det gælder for flere af udsagnene, at de blev fremsat i til-
                                                - 19 -
knytning til dette varemærke. som eksempel fremhæves udsagn 7, der alene blev fremsat
under direkte henvisning til sagsøgtes varemærke. sagsøgte anførte udsagn 7 således:
‘det er kun probana, som har ret til at udbyde den kendte mini mba — diplomleder (dif) ud-
dannelse i danmark’, jf. bilag 4, 5, ii og 12.
det samme gør sig gældende for udsagn 5, der jf. bilag 4, 5, 8 og 15, der alle i tilknytning
til udsagnet nævner diplomleder (dip). videre for udsagn 6, der jf. bilag 11, 12 og 14, er
fremsat i en kontekst, der omhandler mini mba diplomleder.
det bemærkes, at sagsøgers påstand 1 vedr. udsagn 5, 6 og 7 ikke er gengivet korrekt og i
øvrigt er taget ud af den kontekst, hvori den blev fremsat.
kopiering
sagsøgte kunne i forbindelse med sagsøgers lancering af sin mini mba konstatere, at
væsentlige dele af sagsøgtes mini mba og markedsforingstiltag blev kopieret. som det
fremgår nedenfor ad argumentationen for sagsøgtes selvstændige påstande, skal sagsøg-
tes udsagn ses i lyset af den situation, der opstod mellem parterne grundet den skete ko-
piering.
sagsøgte gør gældende, at udsagnene blev fremsat som en reaktion på sagsøgers adfærd,
ligesom det gøres gældende, at udsagnene alene blev fremsat til sagsøgtes egne kursister
i lukkede fora jf. ovenfor.
dernæst skal sagsøgtes udsagn ses i lyset af, at sagsøgte kunne konstatere, at sagsøger
ad 2 omgange udnyttede sagsøgtes addword på google, hvilket betød, at sagsøgers mini
mba kom frem, når en bruger søgte på ‘probana’ jf. bilag h og i. denne adfærd har sag-
søger anerkendt var uretmæssig og snyltende jf. bilag j. der henvises endvidere til argu-
mentationen for sagsøgtes selvstændige påstande.
ydermere skal sagsøgtes udsagn ses som en reaktion på, at sagsøgte fik henvendelser fra
igangværende og tidligere kursusdeltagere, der forvekslede sagsøgers mini mba med
sagsøgtes.
markedsføringslovens § 3
for så vidt angår udsagn i gør sagsøgte tillige gældende, at udsagnet ikke er egnet til
mærkbart at forvride forbrugernes eller andre erhvervsdrivendes økonomiske adfærd på
markedet.
videre gør sagsøgtes gældende at ej heller udsagn 7 er fremsat i strid med markedsfø-
ringsretten, idet udsagnet er fremsat under direkte henvisning til sagsøgtes varemærke
diplomleder (dip).
det samme gør sig gældende, for udsagn 5 og 6, som for det første er fremsat i tilknyt-
ning til sagsøgers varemærke, og som for det andet ikke er vildende al den stund, at sag-
                                              - 20 -
søgte sælger 95 % af mini mba’erne og derfor med rette kan kalde sin mini mba ‘origi-
nal’. det samme gælder for betegnelsen ‘rigtig’, som jf. bilag n kan tillægges en vis grad
af subjektiv fortolkning hos modtageren. det noteres videre, at sagsøgtes mini mba var
den første reelle mini mba på det danske marked.
i øvrigt henledes opmærksomheden på, at sagsøger selv markedsfører sin mini mba
under betegnesen ‘den klassiske’ jf. bilag p, og i øvrigt - i strid med sandheden - mar-
kedsfører sig som om sagsøgers mini mba er den eneste uddannelse, der er bygget opef-
ter samme faglige struktur som den klassiske mba jf. bilag 0. på baggrund heraf gør sag-
søgte gældende, at der ikke er forskel på parternes måde at kommunikere på, det være
sig eksternt (sagsøger) som internt (sagsøgtes lukkede fora).
det noteres, at brugen af ‘r’ og beskrivelsen af sagsøgers lokaler ikke er omfattet af sag-
søgers påstande.
markedsføringsloven § 5
det gøres gældende, at ingen af udsagnene blev fremsat på ukorrekt grundlag jf. ovenfor,
og at der ej heller er tale om miskrediterende udtalelser, når henses til den kontekst, hvori
de blev fremsat.
videre gøres det gældende, at sagsøgte ikke med udsagn 7 har sammenlignet sig med
sagsøgers mini mba, idet udsagn 7 blev fremsat med henvisning til sagsøgtes varemær-
ke jf. ovenfor.
sagsøgte gør gældende, at udsagn 2, 3 og 4 blev fremsat i lyset af sagsøgers snyltende ad-
færd og under hensyntagen til sagsøgers egen markedsføring, gør sagsøgte gældende, at
udsagnene var berettigede. udtalelserne blev efterfølgende fjernet, hvorfor der under alle
omstændigheder ikke pågår en krænkelse.
i øvrigt bemærkes, at mailen jf. bilag 23 alene er fremsendt til udvalgte tidligere og nu
værende kursusdeltagere. baggrunden for udsendelsen var, at sagsøgte havde en inte-
resse i at undersøge omfanget af den forvekslingsrisiko, sagsøgtes kunder havde oplevet.
det præciseres, at mailen alene var til internt brug for sagsøgte.
der er med sagsøgtes udsagn ikke tale om bred markedsføring, idet det gøres gældende,
at udsagn 1-7 ikke har haft til hensigt at sælge mini mba uddannelse, men at advare
sagsøgtes nuværende og tidligere kursister, ligesom det gøres gældende, at udsagnene
alene er fremsat til en begrænset kreds af tidligere og nuværende kursister.
endeligt gør sagsøgtes gældende, at mailen fremlagt som bilag 23 ikke i sig selv er kræn-
kende, idet den er fremsendt alene til et udvalg af egne kunder som en markedsundersø-
gelse. dernæst havde mailen til formål at give sagsøgte et overblik over kundernes syns-
punkter og er stilet til mailadresser, der findes på sagsøgtes mailingliste og alene skulle
anvendes internt.
                                             - 21 -
endeligt gøres det gældende, at målgruppen for sagsøgtes henvendelser var eksisterende
eller tidligere deltagere på mini mba-uddannelsen, hvorfor chancen for markedsforstyr-
rende adfærd er overskuelig.
markedsføringslovens § 1
sagsøgte gør gældende, at udsagnene ej heller blev fremsat i strid med markedsførings-
lovens § 1. idet der henvises til ovennævnte sagsforløb, er det sagsøgtes opfattelse, at de
fremsatte udsagn ikke er i strid med markedsføringsretten. opmærksomheden henledes
på, at sagsøger i det væsentlige selv gør brug af udsagn, som er af samme karakter, som
sagsøgtes. endvidere bør henses til, at sagsøgtes mini mba blev kopieret af sagsøger jf.
nedenfor.
erstatning
for så vidt angår kravet om erstatning, gør sagsøgte gældende, at sagsøger ikke har krav
på erstatning i medfør af markedsføringslovens § 20, stk. 2, idet der ikke er fremsat ud-
sagn i strid med markedsføringsretten, og idet sagsøger ikke har dokumenteret tab, mar-
kedsforstyrrelser eller skadevirkninger.
genopretning
det gøres gældende, at sagsøgers påstand 3 må begrænses til alene at omfatte de udsagn,
der måtte blive fundet uberettiget.
videre gør sagsøgte gældende, at det er uproportionalt at sagsøgte, i det omfang sagsø-
ger får medhold, skal offentliggøre dommen på hjemmesiderne og facebook. for det til-
fælde, at sagsøger får medhold, er det sagsøgtes opfattelse, at en berigtigelse af udsagne-
ne kan ske med mindre indgribende foranstaltninger, såsom at sagsøgte kan oplyse om
dommen indhold for de udsagn, sagsøger måtte få medhold i ikke var berettigede.
ad sagsøgtes selvstændige påstande
ophavsretsloven
under henvisning til bilagene a, b og $ gør sagsøgte gældende, at sagsøgtes mini mba
diplomleder (dip) har originalitet og særpræg. sagsøgtes mini mba har været på mar-
kedet siden 2010, hvorfor det af retten kan lægges til grund, at sagsøger har haft kend-
skab til sagsøgtes mini mba på tidspunktet for sagsøgers lancering i marts 2014.
sagsøgte har bekostet massiv markedsføring af sin mini mba. sagsøgte har opgjort sine
samlede markedsføringsomkostninger i relation til mini mba’en til ca. 35. mio. kr. det
er sagsøgtes opfattelse, at sagsøger i forbindelse med lancering af sin mini mba ikke har
nøjedes med at lade sig inspirere af sagsøgtes mini mba, men direkte har kopieret væ-
sentlige elementer fra sagsøgtes mini mba og de markedsføringstiltag, sagsøgte har
iværksat.
                                             - 22 -
sagsøgtes beskrivelse af mini mba’en jf. bilag a nyder beskyttelse under ophavsretten,
idet beskrivelsen, opbygningen og indholdet er udtryk for en selvstændig skabende ind-
sats hos sagsøgte, og derfor møder ophavsrettens krav om originalitet.
under henvisning til bilag a sammenholdt med bilag f og x gør sagsøgte gældende, at
sagsøger ved sin brug af sin beskrivelse jf. bilag f krænker sagsøgtes ophavsrettigheder.
det er sagsøgtes opfattelse, at sagsøger ved udarbejdelse af sin beskrivelse kunne have
valgt en løsning, der liggere længere fra sagsøgtes. opmærksomheden henledes på bilag
l og m, hvoraf fremgår, at andre aktører på markedet har formået at lancere en mini
mba, der ikke ligner sagsøgtes.
sagsøgtes reklamefilm er ligeledes ophavsretligt beskyttet. i reklamefilmen beskriver en
leder i danfoss sine erfaringer med sagsøgtes mini mba. reklamefilmen jf. bilag g og z
er bygget op over en struktur, hvor danfoss logoet indledningsvist vises, mens lederen
speaker om sin baggrund og sine erfaringer med sagsøgtes mini mba. mens interviewet
vises, klippes der til sekvenser, hvor lederen følges i sit arbejde.
sagsøgte gør gældende, at reklamefilmen nyder ophavsretlig beskyttelse, idet både re-
klamefilmens komposition og programstruktur er udtryk for en personlig skabende ind-
sats hos sagsøgtes.
sagsøgers reklamefilm indledes ligeledes med at vise danfoss logoet mens thomas bjer-
ring nielsen, der er leder i danfoss speaker om sin baggrund og erfaringer med mini
mba’en jf. bilag g og z.
sagsøgtes gør således gældende, at sagsøgtes programrettigheder til reklamefilmen er
krænket.
markedsføringsloven
videre gør sagsøgte gældende, at sagsøgtes mini mba er beskyttet under markedsfø-
ringsloven ligesom det gøres gældende, at sagsøgtes markedsføringstiltag, herunder re-
klamefilmen med lederen fra danfoss, er beskyttet under markedsføringsloven.
det kan faktuelt lægges til grund, at sagsøger på tidspunktet for udarbejdelse og lance-
ring af sin mini mba var bekendt med sagsøgtes mini mba, ligesom sagsøger var be-
kendt med sagsøgtes markedsføring. sagsøger har jf. ovenfor ved ethvert muligt valg i
både udformning af uddannelsestilbuddet og i markedsføringen efterlignet sagsøgers
mini mba/markedsføring.
det gøres gældende, at sagsøger har handlet i strid med god markedsføringsskik ved at
kopiere uddannelsen og beskrivelsen jf. bilag a. det kan af retten lægges til grund, at
sagsøger har lavet en nærgående efterligning af sagsøgtes mini mba diplomleder (dip)
uddannelse jf. bilag g og r-v, hvilket udgør en krænkelse af sagsøgtes rettigheder efter
markedsføringsloven.
                                                  - 23 -
      sagsøger har endvidere handlet i strid med god markedsforingsskik ved at kopiere sag-
      søgtes markedsføringstiltag, herunder reklamefilmen med lederen fra danfoss.
      i og med sagsøger har valgt at udforme sin mini mba i så nærliggende lighed med sag-
      søgtes, gør sagsøgte gældende, at sagsøgers mini mba medfører risiko for forveksling
      med sagsøgtes mini mba.
      samlet set kan det af retten lægges til grund, at sagsøger i forbindelse med lancering af
      sin mini mba utilbørligt har udnyttet sagsøgtes position og renommé i markedet og
      derved handler i strid med god markedsføringsskik. …”
sø- og handelsrettens begrundelse og resultat
efter de foreliggende oplysninger kan det lægges til grund, at retorikken mellem parterne
var meget hård, også på flere forskellige offentlige websites, og at begge parter har forsøgt at
gå helt til stregen i forhold til tilladelig markedsføring og omtale af hinanden, og på enkelte
punkter også er gået over stregen, hvilket de begge har erkendt, dels ved allerede at have
fjernet visse udsagn fra de pågældende websites og dels ved forklaringerne i retten.
det kan således lægges til grund, at samtlige 7 udsagn i probanas påstand 1 er i strid med
markedsføringslovens §§ 1, 3 og 5, og at ime’s anvendelse af probana adword på google i
nærmere angivne perioder, jf. ime’s påstand 2, 1. led., er i strid med markedsføringsloven.
ime’s brug af betegnelsen ”mini mba” er derimod ikke i strid med markedsføringsloven, da
det efter det oplyste kan lægges til grund, at der ikke findes en officielt rigtig mini mba, og
da de to ord hver især er generiske betegnelser. det er endvidere sprogligt naturligt, at en
mini mba uddannelse indeholder delelementer fra den klassiske lange mba uddannelse, så
indholdet af uddannelsen er heller ikke i sig selv kopiering i strid med markedsføringsloven.
med hensyn til ime’s brug af en videofilm i sin markedsføring som et såkaldt ”testimonial”
medgiver retten, at det kan forekomme provokerende, at ime har valgt at benytte en kursist
fra netop virksomheden danfoss, ligesom probana har gjort det på sin tilsvarende videofilm.
men også dette må snarere anses som et udslag af parternes hårde retorik og udgør ikke i sig
selv en overtrædelse af markedsføringsloven, idet den pågældende kursist fra danfoss rent
                                                    - 24 -
faktisk har været på ime’s kursus. videofilm med testimonials er desuden helt sædvanlige i
markedsføring af kurser m.v., og indholdet af videofilmen findes også naturligt i forhold til
markedsføring af den mini mba uddannelse, som ime lovligt udbyder, jf. ovenfor.
det vil ikke være proportionalt at pålægge probana at offentliggøre denne dom, eftersom de
omhandlede 7 udsagn i påstand 1 kun har været offentlige i kort tid, og da ime også selv har
overtrådt markedsføringsloven ved brug af probana adword på google.
ime har ikke ført fornødent bevis for, at probanas markedsføring har medført en sådan mar-
kedsforstyrrelse, at der er grundlag for at tilkende ime erstatning, eller at en nedgang i
ime’s omsætning kan henføres alene til den ret begrænsede del af probanas markedsføring,
der har været i strid med markedsføringsloven.
på denne baggrund gives ime alene medhold i påstand 1 og 2, men ikke i påstand 3 og 4, og
probana gives medhold i påstand 2, 1. led (om adwords), men ikke i påstand 1 og 2, 2. led.
efter sagens udfald samt dens forløb og omfang, herunder at det har været nødvendigt for
ime at anlægge denne sag (og forbudssagen) for at få probana til at ændre adfærd, men at
ime på den anden side ikke har fået medhold i sine væsentlige økonomiske påstande, skal
probana betale delvise sagsomkostninger til ime med 15.000 kr., svarende til ½ af det beløb,
der ville være blevet tilkendt til advokatudgifter ved en fuldt vunden sag. parterne skal selv
bære egne udgifter til retsafgifter.
                                          thi kendes for ret:
probana buisness school v/ peter sonne joensen forbydes at gøre markedsføringsmæssig
brug af følgende udsagn:
   1) ”probana business school sælger 95 % af alle mini mba-uddannelser i danmark. resten er ko-
        pier”
   2) ”vi kan forstå, at vi nu bliver kopieret af en lille virksomhed, der hedder ime”
   3) ”ime er, så vidt vi kan se, ejet af en så desperat kollega i branchen, der nu forsøger sig med vo-
      res koncepter”
                                                    - 25 -
    4) ”ime er en kopi virksomhed! de har så grimt forsøgt at kopiere den rigtige mini mba fra pro-
       bana”
    5) ”den rigtige mini mba”
    6) ”undgå kopi, køb originalen”
    7) ”det er kun probana, der har licensen til at udbyde den kendte mini mba”
probana buisness school v/ peter sonne joensen skal anerkende at have overtrådt markeds-
føringslovens §§ 1, 3 og 5 ved at have gjort markedsføringsmæssig brug af disse udsagn.
ime (international management education) skal anerkende at have handlet og fortsat handle
i strid med god markedsføringsskik ved fra 12. marts 2014 til den 15. marts 2014 og den 14.
september 2014 at gøre brug af probana adword på google.
i sagsomkostninger skal sagsøgte, probana business school v/peter sonne joensen, betale
15.000 kr. til sagsøger, ime (international management education).
beløbet skal betales inden 14 dage og forrentes efter rentelovens § 8 a.
         jens krog                       lotte wetterling                    gitte forsberg
                                                  (sign.)
                                             ___ ___ ___
                                  udskriftens rigtighed bekræftes
                             sø- og handelsretten, den 26. marts 2015